open-index/open-wikipedia-markdown huggingface dataset:
Peja Stojaković

**Predrag «Peja» Stojaković** (serbisk: Предраг Стојаковић – Пеђа; født 9. juni 1977) er en serbisk basketballspiller for laget New Orleans Hornets i NBA og Serbias landslag i basketball. Stojaković har tidligere spilt for Røde stjerne Beograd, PAOK Thessaloniki, Sacramento Kings og Indiana Pacers.

## Utmerkelser
Stojaković ble kåret til EM-turneringens mest verdifulle spiller i 2001, og ble samme året også kåret til Europas beste spiller av avisen La Gazzetta dello Sport.

Stojaković har spilt tre NBA All-Star-kamper i 2002, 2003 og 2004 i tillegg til at han har blitt kåret til NBAs beste 3-poengskytter 2 ganger, både i 2002 og 2003.

I 2004 vant Peja Stojaković All-NBA Second Team som årets small forward.

### EM-medaljer
* EM 1999 Frankrike: **Bronse** i basketball med Jugoslavia
* EM 2001 Tyrkia: **Gull** i basketball med Jugoslavia

### VM-medaljer
* VM 2002 USA: **Gull** i basketball med Jugoslavia

## Klubber
Peja Stojaković har spilt for følgende klubber:

## NBA-karriere
Peja Stojaković har spilt i NBA siden 1998, da han fikk kontrakt med laget Sacramento Kings. I 2006 byttet han klubb til Indiana Pacers, men oppholdet der ble ikke langvarig. Allerede samme året ble han byttet videre til New Orleans Hornets, der han spiller nå.

### Statistikker fra Stojakovićs NBA-karriere

#### Tegnforklaring

#### Sesongen

#### Sluttspill

## Referanser


## Kilder
* 
* 

## Eksterne lenker
*
Medyn

**Medyn** (russisk: Медынь) er en by i Kaluga oblast i Russland. Den ligger ved elva Medyn, rundt 55&nbsp;km nordvest for Kaluga. Innbyggertall: 7&nbsp;700 (2007 est.), 7&nbsp;940 (folketelling 2002), 8&nbsp;400 (folketelling 1989).

Den tidligere flybasen Medyn-Adujevo lå 9&nbsp;km nordøst for byen.

## Historie
Medyn ble første gang nevnt i historiske kilder i 1386, da bosetningen ble overdratt fra fyrstedømmet Smolensk til Storfyrstedømmet Moskva. Landsbyen Medynskoje fikk innvilget byrettigheter i 1776. 

## Referanser


## Eksterne lenker
* 
*  Medyn på MojGorod (russisk)
Daerpies Dierie

***Daerpies Dierie*** er et sørsamisk menighetsblad. Tidsskriftet utkommer fire ganger i året. Redaktør og ansvarlig utgiver er Einar Bondevik, prest i sørsamisk område med kontor i Mo i Rana. 

Bladet har artikler på svensk, norsk og sørsamisk. Artiklene er relatert til samisk kirkeliv, nyheter og kulturelle tema.

Tidsskriftet har kommet ut siden 1997. Bladet blir støtta økonomisk av Härnösands stift i Sverige, Nidaros bispedømme, Sametinget i Norge og Svenska Kyrkan. 

## Eksterne lenker
*
Salah Jadid

**Salah Jadid** (arabisk: ) (født 1926? &mdash; død 19. august 1993) var en syrisk general og politiker i Baathpartiet. Han var de facto regjeringssjef for Syria fra 1966 og frem til han ble avsatt i 1970. Han satt fengslet fra 1970 og frem til sin død i 1993.

## Referanser
Prins Gong

**Prins Gong** (forenklede tegn: 恭亲王; tradisjonelle tegn: 恭親王; pinyin: *Gōng Qīnwáng*; Wade-Giles: prins *Kung*), ofte omtalt som *den sjette prins* (六王爺), født **Yixin** (奕欣 / 奕訢; *Yìxīn*; Wade-Giles: *I-hsin*, mandsju: *Isin*) av Aisin-Gioro-klanen (født 11. januar 1833 i Beijing, død 29. mai 1898 samme sted) var en mandsjuisk prins og statsmann under det senere Qing-dynastiet.

## Liv og virke
Yixin var halvbror til Xianfeng-keiseren og fremtrådte først som diplomat under andre opiumkrig mot Storbritannia og Frankrike, da han fikk i oppdrag å undertegne Pekingkonvensjonene som satte stopp for fiendtlighetene. Keiseren selv hadde etterlatt ham i Beijing for å forhandle med de fremrykkende britiske og franske styrker, mens han selv men storparten av hoffet, hadde trukket seg nordover til palasset i Rehe.  

I 1861 ble han leder av Zongli Yamen, det regjeringsorgan som Kina i konvensjonene forpliktet seg til å opprette for utenrikssaker.

Etter Xianfengs død samme år ble han etter en statskuppslignende manøver i ly av de to enkekeiserinnene Ci'an og Cixi den egentlige regenten under sin brorsønn Tongzhi-keiserens umyndighetstid. 

Han grunnla læreinstitusjonen Tongwen Guan i 1862 for kinesiske lærde for studiet av fremmedspråk og teknologi.

Han tapte senere vesentlig anseelse og fikk en varig knekk da Qingstyrkene tapte den fransk-kinesiske krig. Han kom da i skyggen av sin yngre halvbror, førsteprins Chun 醇賢親王).

I 1894 ble Yixin igjen sjef for Zongli Yamen.

## Referanser


## Kilder
* Hummel, Arthur William, red. *[[Eminent Chinese of the Ch'ing period (1644-1912)]].* 2 bind. Washington: United States Government Printing Office, 1943.
Hongze (innsjø)

**Hongze** (kinesisk: 洪泽湖, pinyin: *Hóngzé Hú*) er en innsjø i provinsen Jiangsu i Folkerepublikken Kina. Den ligger ved byene Suqian og Huai'an. Hongze er den fjerde største ferskvannssjøen i Kina. Den er nå fire ganger større enn den var på 1100-tallet da Guleelven endret sitt løp. Den omfattende sedimenteringen av elveslam blokkerte elven Huais løp slik at det da begynte å føre mot Hongze. Også en stor oversvømmelse av Gulelven i 1680 bidro til dannelsen av sjøen. Senere har vannstanden sunket noe.

## Referanser


## Eksterne lenker
* Lake Hongze English guide  (Jiangsu.NET)
Suqian

**Suqian** (kinesisk: 宿迁; pinyin: *Sùqiān*, Wade-Giles: *Su-ch'ien*) er en by på prefekturnivå nord i provinsen Jiangsu i  Folkerepublikken Kina. Den grenser til Xuzhou i nordvest, Lianyungang i nordøst, Huai'an i sør, og provinsen Anhui i vest.

Hele prefekturet har et folketall på 5&nbsp;213&nbsp;900 innbyggere (2004), selve byen 232.200 innbyggere (2000).

Keiserkanalen renner gjennom dette prefekturet.

## Administrative enheter
Suqian administrerer to distrikter og tre fylker.

*Distriktet Sucheng (宿城区)
*Distriktet Suyu (宿豫区)
*Fylket Shuyang (沭阳县)
*Fylket Siyang (泗阳县)
*Fylket Sihong (泗洪县)

## Referanser


## Eksterne lenker
* 
* Suqianguide  (Jiangsu.NET)
Rødtinden

**Rødtinden** er et fjell på Kvaløya utenfor Tromsø. Det har en høyde på 470 meter over havet.

## Referanser




## Eksterne lenker
* Informasjon rundt toppturer
Sellevåg Treskofabrikk

**Sellevåg Treskofabrikk** er en treskofabrikk som ligger i Sellevåg i Gulen i Sogn og Fjordane. Den ble startet i 1899 og produserte tresko frem til 1975. Fabrikkanlegget står på Riksantikvarens liste over verneverdige industrikulturminner.

## Historie
Endre Torkjelsson kjøpte Sellevåg i 1870 og starta med å bruke Sellevågelva til mølledrift. Han dreiv mølla fram til 1899, då Jon Arnoldsson Kahrs kjøpte rettighetene i området.
Kahrs oppretta *Bergens Træskofabrik Ltd*. Trematerialene fikk fabrikken fra jekter som kom fra indre Sogn. De ferdige treskoa blei frakta til Bergen, der det var en stor etterspørsel etter tresko rundt århundreskiftet. 
Sønnen til Endre Torkjelsson, Torkjel Olai bosatte seg på Sæternes og blei formann på fabrikken. Joakim, Torkjel Olais sønn arbeidet på fabrikken og tok over driften og eiendommen i 1952. 

### Nye tider
Da etterspørselen etter tresko begynte å synke, blei det lagt større vekt på sagbruksdrift. I 1975 tok treskoproduksjonen slutt, men damanlegget, rørgata og treskofabrikken står fortsatt som det var, med alt produksjonsutstyr intakt. Magne Sellevåg, eldste sønn til Joakim, Endre Torkjelssons oldebarn står i dag for drifta av sagbruket.

## Eksterne lenker
* Sellevåg Treskofabrikk
* Tekniske og industrielle kulturminne i Hordaland og tilstøtande kommunar 
* Tripp, trapp tresko
* Riksantikvaren
* Fredningsforslag pdf
*
Munib Masri

**Munib al-Masri** () (1934-) er et medlem av Det palestinske sentralråd (PCC) og en tidligere jordansk statsråd. I sin tid som minister hjalp han Yasir Arafat og hans Fatah-kommandører med å rømme fra Jordan under Sorte September.

## Referanser
Furcula

* liten gaffelstjert 
* hvit gaffelstjert
* grå gaffelstjert 

***Furcula*** er en slekt av sommerfugler som tilhører gruppen gaffelstjerter i familien tannspinnere (Notodontidae). De er hvite sommerfugler med et mer eller mindre tydelig, grått tverrbånd på forvingene, og skiller seg ellers fra slekten *[[Cerura]]* på at de er mindre. Larvene er grønne på oversiden, brune på ryggen, med en spiss pukkel på ryggen av tredje kroppsledd oget gaffelformet vedheng bakerst. De lever stort sett på busker og trær i pilefamilien (Salicaceae).

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien tannspinnere, Notodontidae
************* Underfamilien Notodontinae – over 200 arter, alle faunaregioner, larvene nakne
************** Gruppen Gaffelstjerter, Dicranurini – gråhvit-spraglete, forvingen uten "tann", larvene bisart utseende
*************** Slekten *Furcula* Lamarck, 1816 – 20 arter, på osp og vier
**************** liten gaffelstjert, *[[Furcula furcula]]* (Clerck, 1759) – til Sogn og Fjordane
**************** hvit gaffelstjert, *[[Furcula bicuspis]]* (Borkhausen, 1790) – Sørlandet
**************** grå gaffelstjert, *[[Furcula bifida]]* (Brahm, 1787) – Sørlandet og Hardanger
**************** *[[Furcula aeruginosa]]* – Øst-Asia
**************** *[[Furcula borealis]]* (Guérin-Ménéville, 1832) – Nord-Amerika
**************** *[[Furcula cinerea]]* (Walker, 1865) – Nord-Amerika
**************** *[[Furcula interrupta]]* (Christoph, 1867) – Lilleasia
**************** *[[Furcula modesta]]* (Hudson, 1891)
**************** *[[Furcula nicetia]]* (Schaus, 1928)
**************** *[[Furcula nivea]]* (Neumoegen, 1891) – Nord-Amerika
**************** *[[Furcula occidentalis]]* (Lintner, 1878)
**************** *[[Furcula scolopendrina]]* (Boisduval, 1869)
**************** *[[Furcula tibetana]]* Schintlemeister, 1998 – Tibet

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/f/furcula_furcula.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/notodontidae/furcula.html
* Markku Savela's sommerfugl-sider: http://ftp.funet.fi/pub/sci/bio/life/insecta/lepidoptera/ditrysia/noctuoidea/notodontidae/stauropinae/furcula/index.html

## Eksterne lenker
*
Finn Hødnebø

**Finn Hødnebø** (født 29. desember 1919 i Risør, død 31. desember 2007) var professor i norsk språkvitenskap ved Universitetet i Oslo.
Han var dosent ved Nordisk Institutt, Universitetet i Oslo (1972) og ble  utnevnt til professor i 1985. 

Hødnebø var bl.a. norsk redaktør av *Kulturhistorisk leksikon for nordisk middelalder fra vikingetid til reformasjonen* som kom ut med 22 bind i perioden 1956-1978. Han var ordbokredaktør og leder for *Gammelnorsk ordbokverk* og skrev et  supplementsbind, som fortsatt er et standardverk, til Johan Fritzners *Ordbog over det gamle norske Sprog*. Han utga også gamle norske tekster og diplom fra middelalderen og spilte en viktig rolle i forbindelse med utgivelsen og oversettelse av de gamle norske kongesagaene.  

Hødnebø ble valgt inn i Det Norske Videnskaps-Akademi i 1979 og mottok Kongens fortjenstmedalje i gull i 1993.  
## Utgivelser
* *Ordforrådet i de eldste norske håndskrifter til ca. 1250* (1955)
* *Kulturhistorisk leksikon for nordisk middelalder fra vikingetid til reformationstid* (red., Gyldendal, flere bind utgitt 1956-77)
* Rettelser og tillegg til Johan Fritzner, *Ordbog over det gamle norske sprog* (1972).
* *[[Norges kongesagaer]]* (Samlaget, 1979).  Red. med Hallvard Magerøy.  Flere opplag og gjenutgivelser senere (blant annet Stenersens forlag, 2003 og 2007)
* *Festskrift til Finn Hødnebø 29. desember 1989*. Red. Bjørn Eithun, Eyvind Fjeld Halvorsen, Magnus Rindal og Erik Simensen (Novus forlag)
* *[[Norrøn]] ordbok* (Samlaget, 1990).  Red. med Leiv Heggstad og Erik Simensen.
* *The Viking discovery of America* red. med Jónas Kristjánsson (Stenersens forlag, 1991)
* *Risør Bymål*. Hovedoppgave i norsk ved Universitetet i Oslo fra 1948 (utgitt 2004, Søndeled og Risør Historielag)
## Referanser
Isak Grimholm

**Isak Grimholm** (født 25. mars 1985 i Örnsköldsvik) er en svensk skihopper som hopper for Friska Viljor.

Han debuterte i verdenscupen i Trondheim i OL-sesongen i 2002 ved å bli nummer 44. Han er innehaver av den svenske rekorden på 207,5 meter. Den ble satt i Planica i 2007.

Han er den eldste av to skihoppbrødre. Broren er Jakob Grimholm.

## Referanser


## Eksterne lenker
*
Johan Eriksson

**Johan Eriksson** (født 20. januar 1985 i Falun) er en svensk tidligere skihopper som representerte Holmens IF. Han hadde sin hittil beste sesong i 2003/2004, hvor han avsluttet sesongen med flere plasseringer blant de 20 beste, med en 17.-plass fra Liberec i 2004 som det beste. Før 2004/2005-sesongen byttet Sverige trener, og dessverre for Erikson hadde Wolfgang Hartmanns inntreden som trener negativ innvirkning.

Erikson har en karakteristisk stil med å stå veldig oppreist, miste mye av farten og ikke fly spesielt langt. Likevel oppnådde han 201 meter i skiflygning i Planica i 2007.

Eriksson vant i alt seks svenske mesterskap i løpet av karrieren. Han la opp i 2009.

## Verdenscupplasseringer

## Referanser


## Eksterne lenker
*
Jakob Grimholm

**Jakob Grimholm** (født 15. august 1986) er en svensk skihopper som representerer IF Friska Viljor. Hans beste plassering i et verdenscuprenn er en 44.-plass fra Willingen i 2005. Rennet ble vunnet av Andreas Kofler foran Thomas Morgenstern og Andreas Küttel.

Han er den yngste av to skihoppbrødre. Broren heter Isak Grimholm.

## Referanser


## Eksterne lenker
*
Illimar Pärn

**Illimar Pärn** (født 27. oktober 1988 i Tartu) er en estisk skihopper som representerer Elva Suusaklubi.

Han internasjonale debut kom i junior-VM i Stryn, der han var på det estiske laget som ble sist av 15 lag 5. februar 2004. Samme plassering (sist av 15 lag) fikk Estland med ham på laget i junior-VM i Rovaniemi i 2005. Han har også deltatt i junior-VM i 2006, 2007 og 2008. Hans beste individuelle plassering i junior-VM er 31.-plass i Tarvisio i 2007.

Han har deltatt i bare tre verdenscuprenn, alle i lagkonkurranse. Alle tre gangene har det estiske laget blitt sist i konkurransen. I kontinentalcupen (sommercupen) er hans beste plassering 29.-plass i Velenje 8. juli 2006. I vintercupen har han to 30.-plasser, i Zakopane 7. februar 2009 og i Iron Mountain 15. februar 2009. Sammenlagt i kontinentalcupen ble han nummer 162 med 2 poeng i sesongen 2008-09.

## Referanser


## Kilder
* Eesti Suusaliit: Illimar Pärn

## Eksterne lenker
*
Yi So-yeon

**Yi So-yeon** (født 2. juni, 1978 i Gwangju i Sør-Korea) er student ved Korea Advanced Institute of Science and Technology (KAIST) og er den første sørkoreanske astronaut som er sendt opp i verdensrommet.

## Biografi
Yi startet studier ved Gwangju Science High School og fikk grad i mekanikk ved KAIST i Daejeon. Hun fullførte bachelorgrad og mastergrad og arbeider nå som forsker i bioteknikk.

Hun fikk din doktoravhandling bekreftet 29. februar 2008 ved KAIST, men hadde ikke anleding til å delta selv på grunn av trening i Russland. Da hun ble valgt som sørkoreansk astronaut var hun 28 år gammel og ugift.

Yi er en avansert utøver av taekwondo.

## Sør-Koreas astronautprogram
Yi var en av to finalister for å bli den nye sørkoreanske astronauten i landets astronautprogram og ble valgt 25. desember 2006 og lå alt da an til å bli den første sørkoreanske astronauten som skulle bli sendt opp i rommet, på ferden Soyuz TMA-12 8. april 2008.

5. september 2007 valgte det sørkoreanske departementet for vitenskap og teknologi Ko San foran Yi So-yeon som en følge av de siste testene under treningen i Russland.

10. mars 2008 bestemte departementet for utdanning, vitenskap og teknologi at Yi skulle erstatte Ko. Årsaken til dette lå i at den russiske romadministrasjonen bad om en erstatter fordi Ko hadde brutt bestemmelser ved det russiske treningssenteret.

## Se også
* Liste over Sojuz-ferder

## Referanser


## Eksterne lenker
* Korean Will Go Into Space in 2008 
* Yi to Boost Women's Self-Esteem
* Spacefacts biography of Yi So-yeon
* S. Korea names woman as first astronaut
Ko San

**Ko San** (født 1976) er en sørkoreansk forsker ved Samsung Advanced Institute of Technology. 

Ko vokste opp sammen med mor og søster etter at hans far døde da han var barn. Han ble uteksaminert fra Hanyoung Foreign Language High School og fortsatte med matematikkstudier ved Seoul National University. Han vant bronse i et nasjonalt amatørboksestevne i 2004 og har besteget det 7546 meter høye kinesiske fjellet Muztagh Ata i Xinjiang-provinsen, samme år.

25. desember 2006 var han en av to finalister til Sør-Koreas astronautprogram og skulle etter planen være med på den russiske Soyuz TMA-12 i april 2008.

5. september 2007 bestemte sørkoreas departement for vitenskap og teknologi at Ko skulle være med på ferden, og ikke hans utfordrer, den 29-år gamle Yi So-yeon, basert på testresultater fra treningen i Russland.

Men den 10. mars 2008 bestemte departementet for utdanning, vitenskap og teknologi at Yi skulle erstatte Ko. Årsaken til dette lå i at den russiske romadministrasjonen bad om en erstatter fordi Ko hadde brutt bestemmelser ved det russiske treningssenteret. 

## Referanser


## Eksterne lenker
* Korean Will Go Into Space in 2008 
* Two astronaut finalists pass medical checks
* Spacefacts biography of Ko San
Sør-Koreas astronautprogram

**Sør-Koreas astronautprogram** var et initiativ fra den sørkoreanske regjeringen for å få sendt ut den første sørkoreaner i verdensrommet.

25. desember 2006 ble to kandidater valgt ut, en kvinne og en mann, på en seremoni som ble overført på TV-kanalen SBS. Valget var et resultat av en utvelgelsesprosess som startet med 36&nbsp;000 søkere.http://times.hankooki.com/lpage/tech/200612/kt2006122521203411810.htm 

*Ko San (30, mann, ugift, forsker ved Samsung Advanced Institute of Technology) http://www.spacefacts.de/bios/international/english/go_san.htm
*Yi So-yeon (28, kvinne, ugift, forsker ved KAIST) http://www.spacefacts.de/bios/international/english/lee_so-hyun.htm

De to ble sendt til Russland tidlig i 2007 for å gjennomgå en 15 måneder lang trening ved Gagarin Cosmonaut Training Center nær Moskva. En av den skulle senere velges ut til å få delta på en 10 dager lang ferd til den internasjonale romstasjonen i april 2008 på Sojuz TMA-12.http://english.yonhapnews.co.kr/Engnews/20070405/660000000020070405200023E8.html.

5. september 2007 ble Ko San valgt som kandidat, mens Yi So-yeon skulle være reserve. http://english.yonhapnews.co.kr/techscience/2007/09/05/68/0601000000AEN20070905003600320F.HTML

Den 10. mars 2008 ble det offentliggjort at Yi So-yeon skulle overta som kandidat etter at Ko hadde brutt flere bestemmelser ved treningssenteret. Ko skulle nå være Yi sin backup. http://english.yonhapnews.co.kr/techscience/2008/03/10/7/0601000000AEN20080310003900320F.HTML Den 8. april samme år gjennomførte Yi en ellevedagers ferd med ISS, der hun blant annet serverte et tradisjonelt måltid med kimchi. Etter ferden sa hun opp jobben, og dermed avsluttet også astronautprogrammet.

Kostnaden for astronautprogrammet var vel 26 milliarder won eller vel 150 millioner kroner. 

## Korea Space Center
Sør-Korea skal i løpet av året ferdigstille Korea Space Center i Goheung i Sør-Jeollaprovinsen.

## Referanser


## Eksterne lenker
* The Korean astronaut program
* Astronaut Program Needs Boosting
Naro romfartssenter

**Naro romfartssenter** er det første sørkoreanske romfartssenteret. Det ble bygget med russisk hjelp. Senteret ligger i Goheung i Sør-Jeollaprovinsen. Området er 4,95 millioner kvadratkilometer. Planen var å sende ut den første sørkoreanske bæreraketten i 2008,, men dette ble utsatt til august 2009 på grunn av problemer med å få romfartssenteret ferdig i tide. Oppskytningen ble imidlertid mislykket. Et nytt forsøk 10. juni 2010 lyktes heller ikke.

Senteret skal drives av Korea Aerospace Research Institute og vil inkludere oppskytingsfasiliteter og testutstyr foruten simulatorer.

## Referanser


## Se også
*Sør-Koreas astronautprogram

## Eksterne lenker
* Official Website (English)
* Public relations website by Goheung County
Stefan Read

**Stefan Read** (født 7. mai 1987 i Edmonton, Alberta) er en canadisk skihopper.

2. mars 2004 vant Read det nordamerikanske juniormesterskapet. I sesongen 2005/06 kvalifiserte han seg til deltakelse i flere verdenscuprenn, og gikk flere ganger til finaleomgangen. Han debuterte i verdenscupsammenheng  26. november 2005, 18 gammel, i storbakkerennet i Kuusamo, der han ble nr. 40. Per februar 2008 er han sbeste resultat i verdenscupen en 23.-plass i polske Zakopane fra 2006.

Read deltok i storbakkerennet under OL 2006 i Torino, der han kom på 30.-plass.

Stefans onkel, Ken Read, er en kjent alpinist, og faren Ron Read er sjef for Canadas skihoppforbund (2008).

## Referanser


## Eksterne lenker
*
Kolnes (Karmøy)

**Kolnes** er en grunnkrets i Karmøy kommune i Rogaland fylke i Norge. Grunnkretsen ligger på vestsiden av Førresfjorden, sør for tettstedet Førre, og øst for grunnkretsen Norheim.

Kolnes har opplevd en rask befolkningsvekst. Mellom 1970 og 2013 har befolkningen økt med 87&nbsp;%. Det er omtrent  innbyggere på Kolnes per 2021.

Fylkesvei 4800 er hovedveien gjennom Kolnes, som går mellom bygdene i Aksnes i sør, og Eike og Skre i nord, hvor den møter Europavei 134. Samfunnet betjenes av Kolumbus busslinje 224, seks dager i uken.

## Referanser
Det Illegale Akademi

**Det Illegale Akademi** (etablert 1941 i Oslo) var et norsk lærested for kunstnere. Det oppstod som motsvar til den nazifiserte  norske kunstnerutdannelsen da man stengte SHKS og Statens kunstakademi ble overtatt av  Søren Onsager,
Akademiet hadde lærere som Axel Revold, Jean Heiberg, Henrik Sørensen, Per Palle Storm, Stinius Fredriksen og Per Krohg.  
Blant elevene nevnes Edmund Ree, Harald Peterssen, Ulf Dreyer, Victor Sparre, Olav Johan Andreassen, Gladys Raknerud, Arnold Haukeland.
Det flyttet ofte, men holdt tidlig til i et loft i Pilestredet 15 b og gikk under navnet «Fabrikken» i lokalene til Norena Korsettfabrikk.

## Referanser
Staffan Tällberg

**Staffan Tällberg** (født 17. april 1970) er en tidligere svensk skihopper som konkurrerte fra 1987 til 1996. Under OL i Calgary i 1988 ble han nr. 7 i lagkonkurransen og nr. 6 i storbakken og normalbakken.

Under VM i Lahtis i 1989 ble han nr. 5 i lagkonkurransen. Han deltok også under VM i Val di Fiemme i 1991, hvor han ble nr. 11 i normalbakken.

Tällberg vant et verdenscuprenn i Planica i 1991, og har etter det også pallplasser fra blant annet Holmenkollen.

Han er bror til Per-Inge Tällberg.

## Referanser


## Eksterne lenker
*
Åse Strand

**Åse Strand** ble født 2. april 1972. Hun er en kjent norsk modist og designer.
Hun fikk fagbrev etter 4 år i læretid hos modist Sonja Rogndokken. Etter det jobbet hun i et 1 år på Operaen i 1997. Deretter ble hun selvstendig næringsdrivende.

Hun grunnla Norges Modist og hattemakerforbund i 2001. Hun satt som leder der de første 4 årene.

Hun var også initiativtager til det årlige arrangementet «Hattens dag» i Oslo og til prisen «Årets hattebruker». Dette ble arrangert for første gang i 2002.

Godkjent lærebedrift i modistfaget. Hun har hatt flere lærlinger som etter fullført læretid hos henne har bestått svenneprøve i modistfaget. Hun har arbeidet mye med nye retningslinjer for modistfaget på oppdrag av Utdanningsdirektoratet i 2007.

Nå eier hun et verksted og en butikk i Uranienborgveien 7 i Oslo. I butikken designer og syr hun alle typer hodeplagg, brudekjoler, selskapskjoler, hansker, vesker, skjerf og annet tilbehør som er spesialtilpasset hodeplaggene.

I 2005 ga hun ut boken *Hatter: kunst, kropp og sjel* som fikk mye oppmerksomhet i avisene da den kom ut.

I 2008 ga hun ut boken: Åse Strands lille bok om: Flosshatter. Turbonegers frontfigur Hank von Helvete og hans modellkjæreste Gro Skaustein var blant flosshattmodellene.
Morgan (fornavn)

**Morgan** er et opprinnelig walisisk navn som kan bety «hav» og «sirkel». Navnet brukes både som mannsnavn og kvinnenavn, og er vanlig i flere land, blant annet Canada og Australia. En mannlig navnebærer er den amerikanske skuespilleren Morgan Freeman som blant annet har spilt i The Shawshank Redemption, Driving Miss Daisy, og Se7en, og er kjent for sin karakteristiske fortellerstemme. En kvinnelig navnebærer er den amerikanske skuespilleren Morgan Fairchild som har spilt i TV-serier som Dallas, Flamingo Road og Falcon Crest. 

## Etymologi
Mannsnavnet *Morgan* er en moderne walisisk form av gammalwalisiske *Morcant*, trolig dannet av *mor*, «hav», og *cant*, «sirkel» eller «kant».

Kvinnenavnet *Morgan* er en moderne walisisk form av *Morgen*, en eldre walisisk form av det irske navnet *Muirgen*, dannet av gæliske *muir*, «sjø, hav» og *gen*, «født av».
Kvinnenavnet *Morgan* kan også være inspirert av Morgan le Fay, en mektig trollkvinne i Arthur-legenden.

## Utbredelse
Morgan er et nokså sjeldent fornavn, som har størst utbredelse i Sverige som mannsnavn og i USA som kvinnenavn, – ssb.no har registrert 4 kvinner ved navn Morgan i Norge.

*Morgan* er i dag et vanlig navn blant annet i Sierra Leone og Niue.

|}

*Morgan* er i dag et vanlig kvinnenavn i Canada og Australia.

|}

## Kjente personer med navnet

Personene i listen er ordnet kronologisk etter fødselsår.
### Menn
* Morgan Lewis (1754–1844), amerikansk guvernør og general
* Morgan Earp (1851–1882), amerikansk lovmann og bror av Wyatt Earp
* Morgan Bulkeley (1837–1922), amerikansk politiker
* Morgan Scott Peck (1936–2005), amerikansk psykiater og forfatter av The Road Less Traveled
* Morgan Freeman (født 1937), amerikansk skuespiller og regissør
* Morgan Shepherd (født 1941), amerikansk NASCAR-sjåfør
* Morgan Tsvangirai (1952–2018), zimbabwisk politiker og tidligere statsminister
* Morgan Andersen (født 1966), norsk fotballspiller
* Morgan Spurlock (1970–2024), amerikansk dokumentarfilmskaper
* Morgan Schneiderlin (født 1989), fransk fotballspiller
* Morgan Wallen (født 1993), amerikansk countryartist

### Kvinner
* Morgan Fairchild (født 1950), amerikansk skuespiller
* Morgan Brittany (født 1951), amerikansk skuespiller
* Morgan Webb (født 1978), amerikansk TV-programleder og produsent
* Morgan James (født 1981), amerikansk sanger og låtskriver
* Morgan White (født 1983), amerikansk turner
* Morgan Pressel (født 1988), amerikansk profesjonell golfspiller
* Morgan Gautrat (født 1993), amerikansk fotballspiller
* Morgan Tuck (født 1994), amerikansk basketballspiller
* Morgan Andrews (født 1995), amerikansk fotballspiller
* Morgan William (født 1996), amerikansk basketballspiller
* Morgan Romano (født 1998), amerikansk modell og skjønnhetsdronning
* Morgan Hurd (født 2001), amerikansk turner

## Annen bruk av navnet
* Morgan Kane,  romanhelt i bokserien av samme navn skrevet av Kjell Hallbing
* Morgan Stanley, amerikansk bank
* Captain Morgan, et vestindisk rom-merke

## Referanser


## Eksterne lenker
* 
*
Harald Peterssen

**Harald Peterssen** (født 23. juni 1916 på Melbu, død 11. mars 2013) var en norsk kunstmaler, kjent fra flere utstillinger og utsmykninger, ofte i glassmaleri.

Han var oppvokst i Melbu, men var
bosatt i Oslo (1942–72) der han utdannet seg ved SHKS, Det Illegale Akademi, Kunstakademiet (1944–46) og Kungliga Konsthögskolan i Stockholm.  
Han var ved Høstutstillingen (1947, 48, 50-51, 53-54, 59, 61, 67, 72) og Den Nord-Norske Kunstutstilling (1947, 50, 52, 65, 68).
Siden har han undervist ved hans egen Oslo Malerskole (1957–67) og SHKS (1965–66).  Han har utsmykket
landbruksskolene i Troms (Gibostad, 1945-47 og renovert av ham 2001) og Kleiva (1953), samt
Melbu kirke (glassmaleri, 1968), 
Melbu nye skole (1963), Hadsel yrkesskole, Melbu kirkes rosevindu, glassmosaikk
til Hadsel sparebank, Storkmarknes og Christiania Bank og Kreditkasse A/S, Gjøvik.  
Ellers har han flere lengre opphold utenlands.
Peterssen satt i styret for Landsforeningen Norske Malere, var formann i Gjøvik Kunstforening og
bodde de siste årene av sitt liv i Hønefoss.

## Utmerkelser
* Unge Kunstneres Samfunds stipend (1952) 
* Hielmstierne Rosencrones legat (1955) 
* Statens arbeidsstipend (1955) 
* 3% fondet (1957–1963) 
* A.C. Houens legat (1960) 
* Fondet norsk-dansk samarbeid (1961) 
* Statens garantiinntekt for kunstnere (1977) 
* Kunstnernes hjelpefond (1987)

## Referanser


## Eksterne lenker
* Hole Artstudio
Per-Inge Tällberg

**Per-Inge Tällberg** (født 14. juni 1967 i Bollnäs) er en tidligere svensk skihopper som konkurrerte fra 1986 til 1993. Hans beste plassering i verdenscupen kom i 1991, under et skiflygningsrenn i østerrikske Bad Mitterndorf. Der ble Tällberg nr 3. Han har også en 4.-plass fra Meldal i 1987.

Hans beste plassering i et VM var 14.-plassen i Val di Fiemme i 1991. Det var etter dette mesterskapet han la opp. Han ble også nr. 11 i skiflygnings-VM i Vikersund i 1990.

Han er bror av Staffan Tällberg.

## Referanser


## Eksterne lenker
*
Andreas Arén

**Andreas Arén** (født 1985) er en svensk tidligere skihopper som representerte Holmens IF.

Han konkurrerte internasjonalt i årene 2002-2009. Han deltok i junior-VM i 2002 og 2003, med 34.-plass i Schonach i 2002 som beste individuelle plassering. I Sollefteå i 2003 var han på det svenske laget som ble nummer 5 i lagkonkurransen. Fram til 2007 hoppet han mest i kontinentalcupen, der hans beste sesong var 2006/07 med 44.-plass sammenlagt. Samme sesong var også hans beste i verdenscupen, med 63.-plass sammenlagt. Hans beste individuelle plassering i enkeltrenn i verdenscupen var 17.-plass i Kuusamo 24. november 2006. I 2008/09 ble han nummer 54 sammenlagt i den tysk-østerrikske hoppuka.

Arén deltok i VM i skiflyging i Oberstdorf i 2008, der han ikke greide å kvalifisere seg til den individuelle konkurransen, men var på laget som ble nummer 11 av 13 lag i lagkonkurransen. I VM i Liberec i 2009 ble han nest sist av 50 deltakere i normalbakken, men greide ikke å kvalifisere seg til storbakkerennet. Han ble svensk mester i normalbakke i 2008 og både stor- og normalbakke i 2009.

Andreas Arén la opp etter 2008/09-sesongen, på grunn av motivasjonsproblemer og vanskelig økonomi.

## Referanser


## Kilder
* Svenska Skidförbundet: Backe/nordisk kombination (svenske mestere i skihopping og kombinert, besøkt 21. oktober 2011)
* Skispringen.com: Schwede Andreas Arén beendet Karriere (tysk, 11. august 2009, besøkt 21. oktober 2011)

## Eksterne lenker
*
Get Focused

**Get Focused** er en tverrkirkelig kristen ungdomsfestival som ble startet i 2002 i Tønsberg. 

Under Get Focused er det volleyballturneringer, dansekurs, ungdomslederkurs, lovsangslederkurs, seminarer, konserter og møter. Festivalen hadde 1500 besøkende i 2005, og det britiske Kristenrockbandet Delirious? var headlinere. Antall besøkende har holdt seg på ca 2000 deltakere per år, og ungdommer fra hele Norge reiser ned for å få med seg festivalen. I 2025 ble det satt deltakerrekord med ca 3500 deltakere.

Get Focused er formelt en stiftelse, og bevegelsen drives som et samarbeid mellom de lokale ungdomsgruppene i Tønsberg området i Vestfold. Omtrent 19 forskjellige menigheter fra Vestfold er med på arrangementet, som drives av ungdommene selv. Hvert år er omtrent 300 medarbeidere i alderen 12-70 år med for å få festivalen til å bli en suksess.

## Veldedighet
Festivalen har flere innsamlingprosjekter under festivalen, kalt «Get Involved». Pengene som er kommet inn de siste årene har blitt brukt til å skaffe to afrikanske landsbyer rent vann i brønner, 10 indiske jenter har kommet ut av sex-slaveri og har nå en fremtid med utdanning, barnehjemmet "Heroes of the Nation" i Kenya har fått støtte til sitt arbeid og lokale fattige, personer med rusmiddelavhengighet og vanskeligstilte i Tønsberg by har fått ulltøy og mat. Under Get Focused 2011 kom det in rett i underkant av 330.000 kroner til Get Involved, pengene ble fordelt på Kronprinsparets fond og et Blessed Homes, som arbeider med barnehjem blant karenfolket på grensen mellom Burma og Thailand. I 2012 kom det inn 638.000 kroner, som ble gitt til organisasjonen A21, som arbeider med å få slutt på slaveri og menneskehandel i det 21. århundret. Totalt siden oppstarten av Get Involved er det så samlet inn over 3.000.000 kroner.

Flere band og musikere fra flere deler av verden har fått være med på festivalen opp gjennom årene. Bandene Ungfila fra pinsemenigheten Filadelfia, Impuls fra Stavanger, Garness med Hildegunn og Ingelin Garnes Reigstad fra Bergen, Delirious fra England, Jesus Culture fra California, USA og Kirk Franklin, USA er noen av de som har vært med. I tillegg har lokale artister være med, slik som sangeren Ellen Miles fra Sandefjord.

Get Focused bevegelsen har også tidligere arrangert mindre samlinger 4-6 ganger i året, kalt Get United, med 200-400 besøkende. Mange ulike norske band og artister har opptrådt her, bl.a. Dream Pilots.

Get Focused har en visjon som er at «vil se en bevegelse av ungdommer forent i kjærlighet, merket av tilbedelse og kjent for rettferdighet!»

## Referanser


## Eksterne lenker
* 
*
Pukou

**Pukou** (kinesisk: 浦口区 ; pinyin: *Pǔkǒu Qū*) er et bydistrikt i storbyen Nanjing i provinsen Jiangsu i Folkerepublikken Kina. Det ligger nordvest i byen, på Yangzielvens nordre bredd. 

Tidligere var Pukou en egen by og var det sørlige endepunktet for Tianjin-Pukou-jernbanen. Herfra måtte jernbanevognene i ferge over elven, inntil den fikk jernbanebro i 1968.

## Eksterne lenker
* 
* Pukou lokalregjerings hjemmeside
Maksim Anisimov

**Maksim Anisimov** (russisk: Максим Анисимов, belarusisk: Максім Анісімаў - *Maksim Anisimaw*; født 5. april 1983) er en belarusisk skihopper som har konkurrert siden 2003. Han ble nr. 33 i OL i Torino i 2006.

I VM i Oberstdorf i 2005 ble Anisimov nr. 13 i normalbakken og nr. 50 i storbakken. I skiflyvnings-VM i Planica i 2004 ble han nr. 10 i lagkonkurransen og nr. 42 i den individuelle konkurransen.

Hans beste plassering i verdenscupen kom i Willingen i 2004, hvor han ble nr 24. Han har tidligere drevet med kombinert.

## Referanser


## Eksterne lenker
*
Pjotar Tsjaadajew

**Pjotar Tsjaadajew** (belarusisk: Пётар Чаадаеў, russisk: Пётр Чаадаев – *Pjotr Tsjaadajev*, født 21. januar 1987 i Moskva) er en belarusisk skihopper som har konkurrert siden 2001.

Han debuterte i kontinentalcupen bare 14 år gammel. Han endte på sisteplass i Kuusamo. Et år senere ble han nr. 14 i junior-VM I Schonach. Etter flere år med middels resultater i kontinentalcupen, tok han steget opp blant verdenseliten i 2004, i VM i skiflyving i Planica, hvor han ble nr. 44. Han deltok i VM i Oberstdorf i 2005, der han ikke kvalifiserte seg til noen av rennene. Han ble nest sist med det belarusiske laget i lagkonkurransen som Østerrike vant foran Finland og Norge. Tsjaadajews hopp var et av konkurransens aller svakeste hopp. Det skal også sies at det ukrainske laget, som ble sist, ikke kunne stille til start.

I verdenscupen har han en 45. plass fra Holmenkollen som beste prestasjon. Han er også innehaver av den belarusiske rekorden, på 197,5 meter.

## Referanser


## Eksterne lenker
*
Tabor

:*Den tsjekkiske byen [[Tábor]] er oppkalt etter dette fjellet.*
**Tabor** er et fjell i Israel, cirka 10 km fra Nasaret. Fjellet består av kalkstein og ligger cirka 587 meter over havet. Fjellet er nevnt både i det nye og Det gamle testamentet.
Fredrik Sundin

**Fredrik Sundin** (født 4. juni 1981 i Avesta) er en svensk tidligere ishockeyspiller som for spilte forward i den norske klubben Stavanger Oilers i GET-ligaen.

Sundin kom til Oilers i 2005 og har tidligere spilt i den svenske Elitserien for Färjestads BK og Timrå IK. Han har også representert Bofors IK i Hockeyallsvenskan. I 2002 var Sundin med på å vinne Elitserien mens han spilte for Färjestads BK. Han representerte også Sverige under verdensmesterskapet for juniorer i 2001.

## Referanser


## Eksterne lenker
*
Ari Guðmundsson

:*Svømmeren og skihopperen Ari Guðmundsson kan være to forskjellige personer. Se [[:Diskusjon:Ari Guðmundsson#To forskjellige personer?|artikkelens diskusjonsside]] for forklaring.*

**Ari Friðbjörn Guðmundsson** (1927–2003) var en islandsk idrettsutøver. Han deltok i sommer-OL i London i 1948 og vinter-OL i Oslo i 1952.

I sommer-OL 1948 deltok han i svømming 100 meter fri og 400 meter fri, men ble slått ut i første runde i begge øvelsene. I vinter-OL 1952 deltok han i skihopping, som én av tre islendinger gjennom tidene som har deltatt i skihopping i OL. Han ble nummer 35 av 43 deltakere.

Ari Guðmundsson arbeidet i Landsbanki i Reykjavík hele sitt yrkesaktive liv, fra 1942 til 1996. Han var i sin tid landets beste svømmer, hadde lenge de islandske svømmerekordene på alle disanser, og spilte også vannpolo. Han representerte svømmeklubben Ægi, og var leder for klubben fra 1952 til 1957. Ari Guðmundsson drev også med golf, og var leder for golfklubben i Reykjavík fra 1976 til 1978. Han var styremedlem i det islandske golfforbundet, og var fra 1988 til 1994 leder for Reykjavík idrettskrets.

## Se også
* Skihopping og kombinert på Island

## Kilder
* Sports Reference: Ari Guðmundsson  (besøkt 29. juli 2012)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. , flere sider
* Morgunblaðið: Ari Guðmundsson (nekrolog, s. 6, 8. september 2003, arkivert hos Islands nasjonalbibliotek)
* Morgunblaðið: Ari F. Guðmundsson (nekrologer, s. 20, 15. september 2003, arkivert hos Islands nasjonalbibliotek)

## Eksterne lenker
*
Andrej Jerman

**Andrej Jerman** (født 30. september 1978 i Tržič) er en slovensk alpinist. Hans beste resultat i verdenscupen i alpint kom under 2006/2007–sesongen i Garmisch-Partenkirchen da han vant utforkonkurransen. Under dette mesterskapet fikk han også en sølvmedalje i samme gren. Hans beste resultat inntil dette var en fjerdeplass under utforkonkurransen i Bormio i samme sesong. I super-G er hans beste plassering nummer fire under konkurransen i Lake Louise i 2007.

Jerman representerte Slovenia under Vinter-OL 2002 og Slovenia under Vinter-OL 2006 i Torino. I Torino endte på en 19.-plass i kombinertrennet og på 28.-plass i utfor og super-G. Han deltok også for Slovenia under Vinter-OL 2010 og oppnådde en 27.-plass i kombinasjonen som beste resultat.

## Pallplasseringer i verdenscupen

## Referanser


## Eksterne lenker
* 
*
Infernal Affairs

***Infernal Affairs*** (originaltittel: *Mou gaan dou*) er en hongkongkinesisk kriminalthriller og actionfilm fra 2002 regissert av Andrew Lau og Alan Mak. De ledende rollene spilles av Andy Lau, Tony Leung, Anthony Wong Chau-sang, Eric Tsang, Sammi Cheng og Kelly Chen.

*Infernal Affairs* ble den mest innbringende filmen i Hongkong i 2002.

Den ble tildelt syv priser ved Hong Kong Film Award; Beste film, beste regissør, beste manus, beste mannlige hovedrolle, beste mannlige birolle, beste filmklipp og beste originale filmsang. Den har også blitt tildelt en rekke utenlandske priser.

Den har fått to oppfølgere; *[[Infernal Affairs II]]* (2003) og *[[Infernal Affairs III]]* (2003). Den var inspirasjonskilde for Martin Scorsese *[[The Departed]]* (2006).

## Handling
Chan Wing-yan, en politibetjent, går undercover i en triade. Bare hans direkte overordnede, øverstbefalende Wong, og Yip, politihøgskolens rektor, kan bekrefte hans oppdrag og virkelige identitet. På samme tid infiltrerer Lau Kin-ming, et triade-medlem, politiet i Hong Kong på ordre fra en mektig triade-sjef, Hon Sam. I løpet av 10 år opplever Chan stort press fra sitt hemmelige arbeid, men Lau raskt stiger innenfor politiet. Men senere dør Yip, og Wong er derfor den eneste som kan bekrefte hvem Chan egentlig er.

Ved å bruke Morsealfabetet sender Chan data til politiet. Imidlertid blir triaden varslet av Lau, og gir dem nok tid til å kvitte seg med bevisene. Etter dette får både Wong og Hon i oppdrag å finne dobbeltagenten innenfor deres respektive organisasjoner. Wong ønsker å få Chan ut av undercover-oppdraget av frykt for hans sikkerhet. Imidlertid blir Wong oppdaget av Hons håndlangere og drept når han blir kastet ned fra en bygning.

## Medvirkende
* Tony Leung Chiu-Wai i rollen som Chan Wing-Yan
* Andy Lau i rollen som Inspektør Lau Kin-ming
* Kelly Chen i rollen som Dr. Lee Sum-yee
* Anthony Wong i rollen som Superintendent Wong Chi Shing
* Eric Tsang i rollen som Hon Sam
* Chapman To i rollen som Tsui Wai Keung
* Sammi Cheng i rollen som Mary
* Edison Chen i rollen som Lau Kin-ming d.y.
* Shawn Yue i rollen som Chan Wing-Yan d.y.
* Elva Hsiao i rollen som May

## Referanser


## Eksterne lenker
*
Isabel Blanco

**Isabel Blanco** (født 10. mai 1979 i Bergen) er en norsk håndballspiller som for øyeblikket spiller for Halden Håndballklubb, der hun også er ansatt som assistenttrener. Hun har tidligere spilt for Larvik Håndballklubb, Club El Ferrobus Mislata, Kjøkkelvik, Nordnes, Tertnes, Aalborg DH, Vadmyra, den danske eliteserieklubben FC Midtjylland Håndbold og Molde Håndballklubb.

Blanco har per 16. juli 2012 spilt 73 landskamper for det norske kvinnelandslaget i håndball, scoret 145 mål og var med på å vinne gullmedalje under håndball-EM i 2004 og 2008. I 2005 var hun med på å vinne seriesølv i den danske eliteserien, mens hun vant bronse i 2006, samtidig som hun ble kåret til årets lagspiller. Hun spilte sin første sesong for Larvik i 2011/12 og vant NM, serien og sluttspillet.

Utenom håndballen har Blanco studert ved kunstskolen i Aalborg og vokste opp i Kjøkkelvik i Loddefjord i Bergen. Hennes far heter Fernando Blanco, og er en tidligere spansk fotballspiller som spilte for Brann på begynnelsen av 1970-tallet.

## Meritter landslag
* VM 2013 – 5.-plass
* EM 2008 – Gull
* VM 2005 – 9.-plass
* EM 2004 – Gull

## Referanser


## Eksterne lenker
* 
* 
*
Trond Jøran Pedersen

**Trond Jøran Pedersen** (født 1958) er en norsk tidligere skihopper, aktiv for Trønderhopp og Stålkameratene.

Pedersen fikk tredjeplass i Čerťák (verdenscup, 1985) og fjerdeplass i Holmenkollbakken (1986), og hadde som personlig rekord 175 meter. Han var landslagstrener i skihopp i Sverige 1990–1992 da Jan Boklöv var aktiv, og i Norge 1992–1998, i en tid da Espen Bredesen, Tommy Ingebrigtsen og Lasse Ottesen utmerket seg, deriblant med gull og sølv under Vinter-OL 1994. Han ble avløst av Hroar Stjernen/Ludvik Zajc og ansatt som nyhetsredaktør i hjembyens avis Rana Blad. 

Pedersen er utdannet adjunkt, bosatt i Mo i Rana. Han var engasjert i hoppkomiteen for Tromsø 2018. I 2013 begynte han igjen som svensk landslagstrener fram til etter Ski-VM 2015 i Falun.

Han er far til skihopperen Robin Pedersen.

## Referanser


## Eksterne lenker
*
Halvor Fosmark

**Halvor Olaus Samuelsen Fosmark** (født 1860 i Høgsfjord i Rogaland, død 1933) var ordfører i Vardal i Oppland fra 1902 til 1910. Fosmark var Arbeiderdemokratenes første ordfører i kommunen.

Fosmark var utdanna lærer, med eksamen fra Ekersund lærerskole (1879) og Stord seminar (1883). I 1883 ble han ansatt som lærer i Klepp på Jæren, men 3 1/2 år seinere kom han til Vardal. Han var først ved Bjugstad skole, men ble i 1897 ansatt ved Vindingstad. Fosmark arbeidde som lærer til 1926.

I Vardal bygdebok skildres Fosmark som "en klok og forsiktig fremskrittsmann som la fast grunn under demokratiets styre i bygden". Mange i Vardal skal ha frykta de radikale Arbeiderdemokratene, men partiets første ordfører virker å ha lagt seg på ei forsiktig reformlinje. 

Fosnes var som mange av sine partifeller aktiv avholdsmann, både på kommune- og fylkesnivå.

## Referanser


## Kilder
* Lauvdal, Torgeir: *Vardal bygdebok III*, Vardal 1930, s. 239-240.
* Opplandsarkivets avskrift av kommunevalgresultater 

## Eksterne lenker
*
Brothomstates

**Brothomstates** er artistnavnet til musikeren **Lassi Nikko** fra Finland. Hans musikk kan beskrives som IDM eller downtempo ambient. Han er kjent for sine komplekse og abstrakte melodier og spesielle trommeprogrammering.

Han fikk ekstra oppmerksomhet for sin musikk når hans låt *Adozenaday* ble brukt i en Sprite-reklame på TV.

Nikko brukte hele to år på sin demo, som han sendte til Warp Records. Demoen imponerte nok til at albumet *Claro* ble utgitt i 2001.

Han har også diverse utgivelser på andre selskaper. Hans remixer av andre artister er bl.a utgitt på Merck Records.

## Diskografi
* 2000 Brothom States (EP) 
* 2001 Claro 
* 2001 Qtio (EP/12")
* 2004 Rktic (12")	
* 2006 Brothomstrain vs Blamstates (12")

## Referanser


## Eksterne lenker
* 
* https://web.archive.org/web/20071004220312/http://www.warp-net.com/artists/index.php?artist=bro
Ludvik Zajc

**Ludvik Zajc** (født 21. januar 1943 i Jesenice, Slovenia, død 18. juli 2011) var en slovensk skihopper, aktiv frem til 1972 og siden trener. For hjemlandet (daværende Jugoslavia) deltok han i to vinter-OL med debut under vinter-OL 1964 i Innsbruck, men sin høyestrangerte plassering i OL fikk han i 1968 med en niendeplass i K90. Hans personlige rekord var 137 meter i Planica. Zajc var trener i hjemlandet (1974–78), i Italia (1978–78) og trente det norske kombinertlandslaget i 1980 og hopplandslaget 1981–1986. Han var landslagstrener for hopplandslaget i Slovenia (1995–96) og Norge (1998–2002).

Senere har han sittet sentralt i Norges Skiforbund, Skiforeningen og Kollenhopp.

9. juni 2011 ble han tildelt Norges Skiforbunds (NSF) høyeste hederstegn, Plaketten, for sitt virke som hopptrener i NSF siden 1980 og de fleste årene etter det.

Han var bosatt i Oslo.

## Referanser


## Eksterne lenker
*
Never Let Me Down

***Never Let Me Down*** ble utgitt i 1987 av den britiske musikeren David Bowie. Albumet er sterkt popinspirert og mer en oppfølger til *[[Let’s Dance]]* enn det forrige albumet *[[Tonight]]*.

## Sporliste
# «Day In Day Out»
# «Time Will Crawl»
# «Beat of Your Drum»
# «Never Let Me Down» (David Bowie/Carlos Alomar)
# «Zeroes»
# «Glass Spider»
# «Shining Star (Makin' My Love)»
# «New York's in Love»
# «87 and Cry»
# «To Dizzy»
# «Bang Bang» (Iggy Pop/Ivan Kraal)

## Musikerne
* David Bowie – vokal, gitarer og keyboards
* Carlos Alomar – gitar
* Erdal Kizilcay – keyboards, bass og trommer
* Peter Frampton – gitar
* Phillipe Saisse – piano og keyboards
* Sid McGinnis – gitar
* Carmine Rojas – bass
* Crusher Benett – perkusjon
* Earl Gardner, Stan Harrison, Steve Elson, Lenny Pickett, Laurie Frink – blåsere
* Robin Clark, Loni Groves, Diva Gray, Gordon Gordie – koring
* Mickey Rourke – vokal på «Shining Star»

## Plasseringer
**Album**

**Singel**

## Eksterne lenker
*
Warp Records

**Warp Records** er et uavhengig engelsk plateselskap startet i Sheffield i 1989, og er først og fremst kjent for tidlige utgivelser av elektronisk musikk fra artister som bl.a. Aphex Twin, Nightmares on Wax, Squarepusher, Autechre, Boards of Canada og Plaid.

I de senere år har de skiftet stilretning og konsentrert seg mer om indie rock-artister.

## Historie
Warp Records ble grunnlagt av Steve Beckett og Rob Mitchell. Den første utgivelsen var 12-tommeren *Track With No Name* av Forgemasters. Etter den fulgte Nightmares on Wax' 12-tommer *Dextrous* som det ble solgt 30&nbsp;000 eksemplarer av, til tross for fraværet av markedsføring. Denne førte til større kommersiell suksess, og Warps femte utgivelse, LFOs *El Ef Oh* solgte 130&nbsp;000 eksemplarer og oppnådde en tolvteplass på Englands topp 20-liste.

Warp ga ut en rekke singler og album i serien *Artifical Intelligence*, med eksperimentell elektronisk musikk fra banebrytende artister som Aphex Twin, B12, Autechre, Black Dog, Richie Hawtin og The Orb.

I 2000 flyttet Warp fra Sheffield til London. Rob Mitchell døde av kreft året etter.

## Kjente artister

## Referanser


## Offisiell side
*Warp Records
## Eksterne lenker
*